ROMÂNIA                                                                                                          Se aprobă,
JUDEŢUL TIMIŞ                                                                                                PRIMAR
MUNICIPIUL TIMIŞOARA

DIRECŢIA DEZVOLTARE



Dr.ing. GHEORGHE CIUHANDU                                                                       
SERVICIUL investiţii
Nr. SC 2009 – 21475/14.09.2009
REFERAT

privind aprobarea Studiului de Fezabilitate pentru realizarea obiectivului de investiţii 
“Reabilitare strada Văcărescu - pe tronsonul cuprins între Bv.Regele Carol şi  

Bv. 16 Decembrie1989, Timişoara”

Luând în considerare importanţa istorică şi economică a zonei precum şi dezvoltarea sa prevăzută în P.U.G-ul aprobat, Primăria Municipiului Timişoara îşi propune reabilitarea străzii Văcărescu, urmărind obiectivele următoare: 

· îmbunătăţirea infrastructurii tehnico-edilitare a zonei;

· îmbunătăţirea infrastructurii drumului;


· crearea de locuri de parcare;

· descongestionarea şi fluidizarea circulaţiei auto şi pietonale;

· rezolvarea traficului în cele două intersecţii: str. Văcărescu cu B-dul Regele Carol şi str. Văcărescu cu B-dul 16 Decembrie
Strada Văcărescu va fi prevazută cu:

-două sensuri de circulaţie auto;
-reţele tehnico-edilitare noi(apă, termoficare, gaz, telefonie, electrice, iluminat public, hidranţi);
-piste pentru biciclişti şi ciculaţie pietonală;
-200 locuri de parcare auto, parcare cu rastel pentru biciclete;
-corpuri de iluminat public;
-spaţii verzi;
-mobilier urban;
-sistem de spălare a carosabilului şi irigare a spaţiului verde

Obiectivul de investiţii este cuprins în cadrul  programului de reabilitare a Cartierului Iosefin, demarat de către municipalitate în anii precedenţi.  Având în vedere faptul că reabilitarea zonei Piaţa Iosefin constituie un obiectiv prioritar al municipalităţii, se consideră necesară reamenajarea străzii Văcărescu în totalitate, aceasta fiind un pas important în  asanarea zonei  şi punerea în valoare a sitului şi clădirilor istorice existente.

Având în vedere aspectele mai sus menţionate, precum şi faptul că Studiul de Fezabilitate elaborat de către S.C. HALCROW ROMÂNIA S.R.L., în baza contractului de servicii nr. 70/11.06.2009, constituie o etapă importantă  în demersul privind  reabilitarea  străzii Văcărescu,
Propunem
Aprobarea Studiului de Fezabilitate pentru realizarea obiectivului de investiţii “ Reabilitare strada Văcărescu - pe tronsonul cuprins între Bv. Regele Carol şi  Bv. 16 Decembrie 1989, Timişoara”, elaborat de către S.C. HALCROW ROMÂNIA S.R.L., cu principalii indicatori tehnico-economici prevăzuţi în Anexa la prezenta hotărâre.

